Belisar

Dr **Flavius Belisarius** oder au **Belisarios** (, * um 505; † 565) isch e oströmische General und Fäldheer under em Kaiser Justinian I. gsi. Noch em Prokop het er vom Balkan gstammt, us dr Regioon *Germania*, wo zwüsche Thrakie und em *[[Illyrien|Illyricum]]* glääge isch.

Dr Justinian het dr Belisar 527 zum *[[Dux (Titel)|dux]] Mesopotamiae* ernennt und e chli spööter zum *[[Heermeister|magister militum]] per Orientem*, also zum Oberbefäälshaber im Chrieg gege die persische Sassaniden, wo 526 usbrochen isch. 
530 het er d Schlacht bi Dara gwunne, aber e Joor spööter bi bei Callinicum e Niiderlaag iigsteckt. Dr Justinian het zrugg uf Konstantinopel grüeft won er 532 dr Nika-Ufstand bluetig underdruckt und im Kaiser si Droon grettet het.

Im Joor 533 het en dr Justinian uf *[[Africa]]* gschickt und dört het er in de Schlachte von Ad Decimum und Tricamarum s Wandaaleriich zerstöört.

Vo 535 bis 540 het er Belisar im Gootechrieg z Italie kämpft und au in *Africa* gege dr uffständischi Stotzas. Vo 541 het wider im Oste s Riich gege d Sassanide verdäidigt.  

Sit 542 isch dr Belisar denn nüme *[[magister militum]]* gsi, isch aber *[[patricius]]* bliibe und 544 zum *comes sacri stabuli* ernennt worde. In sim zwäite Italiefäldzug (544–548) het dr Belisar käini Erfolg chönne fiire.  Er isch schliesslig mit em Narses ersetzt worde, wo d Ostgoote 552 denn besigt het.

559 het er Konstantinopel erfolgriich gege d Hunne verdäidigt. 562 isch er aaklagt worde, an ere Verschwöörig gegen e Justinian mitgmacht z haa, isch aber im Joor druf vollständig rehabilitiert worde. Er isch im Merz 565 woorschiinlig z Konstantinopel gstorbe, e baar Möönet vor sim Kaiser.

## Legände und Rezepzioon
S *Belisar-Epos* überliiferet die (unhistorischi) Legände, wie dr groossi Fäldheer as blinde Bättler under dr Porta Pinciana z Rom gstorbe sig – vermuetlig e Reflex uf d Hochverrootsaachlaag vo 562.
En anonümi Fassig vo dr Belisar-Legände, d *Ιστορία του Βελισαρίου*, isch us dr Zit vo dr kretische Rönessans uf Griechisch überliiferet. Dr Robert Graves het d Gschicht vom Belisarius noochverzelt.

## Liddratuur
### Kwelle

* *[[Prokopios von Caesarea]]: Werke* (gr.-dt.), übersetzt und uusegee vom Otto Veh, 5. Bänd. (Bücherei Tusculum), Münche 1961–77.
* Willem F. Bakker, Arnold F. van Gemert (Hrsg.): *Ιστορία του Βελισαρίου*. Κριτική έκδοση των τεσσάρων διασκευών με εισαγωγή, σχόλια και γλωσσάριο. Morphotiko Idryma Ethnikes Trapezes, Athen 1988 (Βυζαντινή και Νεοελληνική Βιβλιοθήκη, 6). [Belisarlegende]

### Forschigsliddratuur

* 
* Ian Hughes: *Belisarius. The Last Roman General*. Westholme, Yardley PA 2009, ISBN 978-1-59416-085-1.
* Avshalom Laniado: *Belisarius in the city of God. Stephanus Antecessor on three ceremonies in Constantinople and Antioch.* In: Henning Börm, Josef Wiesehöfer (Hrsg.): *Commutatio et Contentio. Studies in the Late Roman, Sasanian, and Early Islamic Near East.* In Memory of Zeev Rubin. Wellem-Verlag, Düsseldorf 2010, ISBN 978-3-941820-03-6, S. 272–292 (*Reihe Geschichte* 3).
* 

### Belletristik
* Paolo Belzoni: *Belisarius. Glory of the Romans.* Arx 2011.
* Robert Graves: *Count Belisarius*. Roman. Cassells 1938, Penguin Taschenbuch 1954 ff.
* Eric Flint, David Drake: *Belisarius-Zyklus*. Baen, 1998-2006.

## Weblingg
*